નશો અને ઉન્માદ બહુ લાંબા ટકી શકતા નથી. પરિણામે, હવે છેલ્લા થોડા સમયથી માનસિક ભય વ્યાપ્યો છે. ભાર મૂકીને કહેવું પડે એમ છે કે, માનસિક ભય ઘણાં વખતથી વ્યાપી ચૂકેલો છે. એ ભય છે કે, ભાજપ સત્તામાં આવશે, તો કાયદો કાયદાનું કામ કરશે. અને સમાજ અને દુનિયા એના ગંદા ચારિત્ર્યમાં સાથ આપશે નહીં, એ ભય અંદરખાને વ્યાપી ચૂકયો છે. ઉન્માદમાંથી પરિણમેલા ભયમાંથી બચવા ડૂબતો તરણું ઝાલે, એમ કોંગ્રેસનું તરણું ક્યારનું ય ઝાલી લેવામાં આવ્યું છે. એક જૂઠ બીજા સો જૂઠ બોલવા પ્રેરે. વ્યાપેલા માનસિક ભયમાંથી બચવા, બધી તાકાત ખર્ચવામાં આવી રહી છે. બહાદુર હોવાનું ઉભરી આવેલું વ્યક્તિત્વ એક રીતે છળ જ છે. એ દેખાતી બહાદુરીની પાછળનું પ્રેરક બળ માત્ર ભય છે. દેખાડવા પૂરતા વિવેકનેય ફગાવી દઇને કેટલીય ચેનલોના ઇન્ટરવ્યુમાં જે કહેવામાં આવ્યુ છે તેનો સાર તો એટલો જ છે કે, આખો સમાજ, આખુ ગુજરાત, મારૂ ગંદુ ચારિત્ર્ય ચલાવી લે, પણ ભાજપને નકારી દે. એની બૂમો પાડી પાડીને હાર્દિક રખડી રહ્યો છે. રાજકારણ ને સમજવું જરા જટીલ જ હોય છે. તેથી રાજકીય રીતે જોવામાં આવે તો, હાર્દિક પટેલની આ ભયભિત માનસિકતાનું અને તેનામાં વ્યાપેલા ભય છતાં બહાદુર હોવાનો ઢોંગ કરી રહેલા આ હાર્દિકનું દોહન કરવામાં કોંગ્રેસે કોઇ કચાશ રાખી નથી. શામ-દામ-દંડ બધું જ. એ વાતો શબ્દસ્થ કર્યા વગર પણ જગ જાહેર છે.